[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 8.7.2008

COM(2008) 452 окончателен

2006/0206 (COD)

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО, за измененията на Европейския парламент на общата позиция на Съвета относно предложението заРЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТАотносно забраната за износ и безопасното съхранение на метален живак

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТА в съответствие с член 250, параграф 2 от Договора за ЕО

2006/0206 (COD)

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО, за измененията на Европейския парламент на общата позиция на Съвета относно предложението за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно забраната за износ и безопасното съхранение на метален живак

1. Контекст

Процедура

На 26 октомври 2006 г. Комисията представи на Европейския парламент и Съвета предложение за регламент относно забраната за износ и безопасното съхранение на метален живак, коeто да бъде прието по процедурата за съвместно вземане на решения съгласно член 251 от Договора за ЕО.

Европейският икономически и социален комитет даде становището си на 25 април 2007 г.

Европейският парламент прие позицията си на първо четене на 20 юни 2007 г.

Съветът прие своята обща позиция на 20 декември 2007 г. Европейският парламент прие позицията си на второ четене на 21 май 2008 г.

2. Цел на предложението на Комисията

На 28 януари 2005г. Комисията прие Съобщение до Съвета и Европейския парламент за Стратегия на Общността относно живака (COM(2005)20 окончателен).

В Действие 5 се посочва „Като проактивен принос към предложените глобално организирани усилия постепенно да се преустанови първичното производство на живак и да се спре повторното въвеждане на излишъци на пазара, … Комисията възнамерява да предложи изменение на Регламент (ЕО) № 304/2003 за постепенно преустановяване на износа на живак от Общността до 2011 г.“

В Действие 9 „Комисията ще предприеме действия, за да продължи съхранението на живак от хлоралкалната промишленост в съответствие с график, съвместим с възнамеряваното постепенно преустановяване на износа на живак до 2011 г. На първо място Комисията ще разгледа приложното поле на споразумение с промишлеността.“

На 24 юни 2005 г. Съветът прие заключенията си за Стратегията относно живака. Той приветства съобщението на Комисията и подчерта „значимостта на предложението за постепенно преустановяване на износа на живак от Общността.“ Съветът прикани също така Комисията „възможно най-скоро да предприеме действия…да представи целесъобразни предложения“ по въпроса за „постепенно преустановяване на износа на живак от Общността и действия, за да продължи безопасното съхранение или обезвреждане на живак, който произлиза и от хлоралкалната промишленост, по график, съвместим с възнамеряваното постепенно преустановяване на износа на живак.“

На 14 март 2006 г. Европейският парламент прие резолюция, с която се приветстваше стратегията и се подчертаваше „значимостта на проактивното предложение на Комисията за постепенно преустановяване на износа на метален живак…..от Общността“ и се иска от Комисията „да предприеме действия за осигуряване на безопасното съхранение на цялото количество живак от хлоралкалната промишленост“.

С настоящото предложение за регламент на Европейския парламент и на Съвета се цели изпълнението на действия 5 и 9 от стратегията посредством забраната на износа на метален живак от Общността и предотвратяването на повторното му въвеждане на пазара и осигуряване на безопасното му съхранение. Основната цел е да се ограничат нови емисии на живак, които да се добавят към „световния резерв“ от вече изпуснат в околната среда живак.

3. Коментар на Комисията

3.1 Общ коментар

На пленарната си сесия на 21 май 2008 г. Европейският парламент прие компромисен пакет от 22 изменения, което бе съгласувано със Съвета с оглед да бъде постигнато споразумение на второ четене.

Тези изменения засягат основно:

- приложното поле на забраната за износ (разширено до две живачни съединения и смеси с високо съдържание на живак с оглед на предотвратяване на възможността за заобикаляне на забраната за износ на метален живак);

- датата на влизане в действие на забраната за износ (15 март 2011 г. вместо 1 юли 2011 г.);

- връзката между обмен на информация и доклад за възможностите за безопасно обезвреждане (втвърдяване) до приемането на конкретни критерии за одобрение по процедурата на комитология;

- разширени изисквания за докладване и

- разширяване на клаузата за ревизия.

Комисията приема всички тези изменения, тъй като те съответстват на общата цел и на основните характеристики на предложението.

3.2 Изменено предложение

В съответствие с член 250, параграф 2 от Договора за ЕО, Комисията изменя предложението си, като е посочено по-горе.